อารามป่าวเหลียน

อารามป่าวเหลียน เป็นวิหารของศาสนาพุทธ ตั้งอยู่ในที่ราบอั๋งผิง (นองปิง) บนเกาะลันเตาของฮ่องกง สร้างขึ้นเมื่อ พ.ศ. 2449 โดยภิกษุสามรูปที่เดินทางมาจากเจียงซู ในตอนแรกเป็นที่รู้จักกันในชื่อ "กุฏิใหญ่" (จีน: 大茅蓬; พินอิน: ต้าเหมาเผิง; ยฺหวิดเพ็ง: daai6 maau4 pung4) แต่ก็ถูกเปลี่ยนชื่อมาเป็นอย่างปัจจุบันใน พ.ศ. 2467 ภายในวิหารเป็นที่ประทับของรูปหล่อทองแดงของพระพุทธเจ้าสามพระองค์ คือ พระอมิตาภพุทธะ, พระศรีศากยมุนี และ พระไภษัชยคุรุ นอกจากนี้ยังมีพระใหญ่เทียนถันขนาดมหึมา ซึ่งสร้างเสร็จใน พ.ศ. 2536 ใกล้กับวัดยังเป็นที่ตั้งของหมู่บ้านอั๋งผิง ซึ่งมีกระเช้าลอยฟ้าให้บริการ อ้างอิง แหล่งข้อมูลอื่น วิกิมีเดียคอมมอนส์มีสื่อเกี่ยวกับ Po Lin Monastery เว็บไซต์ทางการ เก็บถาวร 2010-06-09 ที่ เวย์แบ็กแมชชีน